title: Constantine John Phipps
text: Constantine John Phipps, segundo barón de Mulgrave, naixito o 19 de mayo de 1744 y muerto o 10 d'octubre de 1792, estió un marino militar, esplorador, naturalista, politico y noble britanico.
  
  Primeras anyadas 
  Phipps estudeó en l'Eton College, chunto a lo futuro naturalista Joseph Banks, encara que albandonó os suyos estudios a escape ta embarcar-se con su tío A. J. Hervey en o suyo barco. Asinas, en 1766 partió de Terranova (Canadá) en o HMS Niger, y Banks l'acompanyaba como naturalista.
  
  Actividatz como explorador y naturalista 
  O 4 de chunio de 1773 partió de Deptford ta o Polo Norte, al mando d'una expedición de dos barcos, Racehorse y Carcass. O naturalista y medico d'á bordo yera o Dr. Irving, y l'astronomo yera Israel Lyons, a más d'un chóven Horatio Nelson entre os miembros de l'expedición. Plegoron ta Svalbard, encara que os chelos los facioron tornar ta Orfordness o 17 de setiembre. Ye en iste viache quan Phipps observó l'onso blanco y a morsa, animals que descrebió en 1774 en a suya obra A Voyage towards the North Pole undertaken... 1773.
  
  Actividatz politicas 
  Constantine John Phipps estió deputado en o Parlamento britanico por Lincoln en 1768–1774, por Huntingdon en 1776-1780 y por Newark en 1784-1790.
  
  Tamién estió Pagador mayor de l'Exercito britanico en 1789–1791, cargo politico ocupato por muitos futuros primers menistros d'o Reino Uniu.
  
  Vinclos externos 
  
  Militars d'o Reino Uniu
  Exploradors d'o Reino Uniu
  Naturalistas d'o Reino Uniu
  Politicos d'o Reino Uniu
  Miembros d'a Royal Society
  1744 (naixencias)
  1792 (muertes)